Orguljaški koncert u katedrali „Via crucis“
2026-03-19 19:30 - 21:30 (Europe/Zagreb) | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U katedrali sv. Petra u Đakovu u četvrtak, 19. ožujka održat će se orguljaški koncert pod nazivom „Via crucis“ s početkom u 19.30 sati. Koncert će izvesti s. Josipa Pavla Jakić, katedralna orguljašica. Na programu su djela Bacha i Mendelssohna, a glavni dio koncerta bit će improvizacije s. Josipe Pavle na teme postaja križnoga puta.
S. Josipa Pavla Jakić, glazbena umjetnica, redovnica je Družbe Milosrdnih sestara sv. Križa. Studij crkvene glazbe završila je na Sveučilištu za glazbu i primjenjenu umjetnost u Beču specijalizirajući se u područjima: Gregorijanika, dirigiranje, orgulje i improvizacija. Trenutno djeluje kao orguljašica u đakovačkoj katedrali i samostanskoj crkvi Presvetog Srca Isusova u Đakovu. Improvizacija je njezin prepoznatljiv glazbeni izraz – u kojoj tišina duše poprima zvuk, a srce nalazi svoj glas. Posebno se posvećuje gregorijanskom koralu i s radošću prenosi ovu drevnu duhovnu glazbenu baštinu.

18. Međunarodni festival kazališnih akademija Dioniz
2026-03-20, 2026-03-21, 2026-03-22 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Međunarodni festival kazališnih akademija Dioniz, održava se u Đakovu od 18. do 22. ožujka 2026. godine.

Festival se održava u Centru za kulturu Đakovo, DVD-u Đakovo i Kući Reichsmann, a ovogodišnja tema posvećena je odnosu glume i mentalnog zdravlja.
Cjelokupan program možete pratiti na: https://dioniz.eu/

Dan škole: OŠ "Ivan Goran Kovačić" Đakovo
2026-03-20 18:00 - 20:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Osnovna škola “Ivan Goran Kovačić” Đakovo organizira svečanost povodom obilježavanja Dana škole. Program će se održati u petak, 20. ožujka 2026. godine s početkom u 18 sati u Dvorani biskupa Mandića Središnje nadbiskupijske i fakultetske knjižnice u Đakovu.
Uz prigodan program učenika i djelatnika škole, okupljeni će zajedno obilježiti još jednu godinu rada, uspjeha i zajedništva škole.

Besplatan seminar - Prva pomoć disanjem
2026-03-20 20:00 - 22:00 | Healthy Fit, Fitness centar - Healthy fit, Đakovo, Hrvatska, 31400, Croatia (Local Name: Hrvatska)
Ova radionica je osmišljena kako bi vam pružila alate i tehnike koje možete koristiti u svakodnevnom životu za smirivanje uma i tijela u trenucima stresa i napetosti. Naučit ćete kako disati pravilno, kako prepoznati i otpustiti blokade te kako koristiti dah kao prvu pomoć u stresnim situacijama.
Ne propustite ovu jedinstvenu priliku za samoiscjeljenje.
Rezervirajte svoje mjesto danas i pridružite se na ovom transformativnom putovanju.
Prijava je obavezna, a zainteresirani se mogu prijaviti putem telefona na broj 098 977 4640 ili putem e-pošte na adresu icatic@breathworkdetox.com.

Svjetski dan poezije u Gradskoj knjižnici
2026-03-20 20:00 - 23:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Povodom Svjetskog dana poezije, 20. ožujka 2026., u Gradskoj knjižnici održat će se glazbeno poetska večer posvećena ljepoti izgovorene (i uglazbljene) riječi!
Glazbeni program: Joco, Kišo i Toni

Sajam ljepote i zdravlja
2026-03-21, 2026-03-22 | Gospodarski centar Osječko-baranjske županije, Gospodarski centar Osječko-baranjske županije, Osijek, Hrvatska, 31000, Croatia (Local Name: Hrvatska)
U Gospodarskom centru održat će se treći Sajam ljepote i zdravlja, specijalizirano sajamsko događanje koje donosi suvremen pogled na industriju ljepote i zdravlja, kao spoj stručnosti, inovacija, iskustva i emocije.
Sajam ljepote i zdravlja nije samo događanje, to je iskustvo koje povezuje znanje, trendove i suvremeni način života, stvarajući prostor za razmjenu ideja, upoznavanje noviteta i praćenje smjera u kojem se industrija razvija.
Tijekom dva dana predstavit će se teme koje danas definiraju pojam ljepote i zdravlja:
– njega kose, lica i tijela
– profesionalna kozmetika i aparati
– wellness, masaže, fitness i zdravlje
– estetska medicina i nutricionizam
– modni i beauty trendovi
Industrija ljepote i zdravlja danas znači više od izgleda, ona podrazumijeva brigu o sebi, održivost, inovaciju i kvalitetu života. Sajam prati upravo te vrijednosti, predstavljajući:
– prirodne i održive proizvode
– pametne tehnologije i suvremena rješenja
– moderne metode njege i očuvanja zdravlja
– brendove koji prate budućnost
Sajam ima važnu ulogu u poticanju razmjene znanja i iskustava među stručnjacima, praćenju aktualnih trendova te promociji djelatnosti koje pridonose unapređenju zdravlja i kvalitete života. Kroz izložbeni i edukativni program, sajam doprinosi razvoju gospodarskih aktivnosti i jačanju pozicije Osječko-baranjske županije kao regionalnog središta poslovnih, stručnih i tematskih događanja.
Više informacija o Sajmu ljepote i zdravlja možete pronaći ovdje.
Prijavnicu za sudjelovanje na sajmu preuzmite ovdje.

Dan narcisa - Udruga "Roseta"
2026-03-21 09:00 - 12:00 | Korzo, Korzo, Đakovo, Hrvatska, 31400, Croatia (Local Name: Hrvatska)
Udruga žena za borbu protiv raka dojke “Roseta” organizira humanitarnu akciju Dan narcisa.
Akcija će se održati ispred zgrade FINA-e i pored trgovine Gethaldus.
Dan narcisa humanitarna je akcija koja se već desetljećima održava i u našem gradu. Toga se dana prodaju poklonjeni narcisi, a prikupljena sredstva namijenjena su prevenciji i ranom otkrivanju raka dojke. Dan narcisa se tradicionalno obilježava prve subote proljeća.
Zašto narcis? Narcis je simbol proljeća, života i nade, a u našoj zemlji narcisi su prepoznatljivi i kao simbol dana koji je namijenjen jačanju svijesti o prevenciji i ranom otkrivanju raka dojke kao i podrške svim onim ženama koje su oboljele od raka dojke.
Cilj ovoga dana je potaknuti na razmišljanje i djelovanje u svezi preventivnih pregleda i na aktivniju brigu o vlastitom zdravlju kao najvećem bogatstvu pojedine osobe.
Sredstva prikupljena u akciji iskoristit će se za pomoć oboljelim ženama od raka dojke.
Akciji će se pridružiti i patronažne medicinske sestre Doma zdravlja.

Foto: Moje Đakovo

Predstavljanje romana Mirka Ćurića: Svirači čarobnih frula
2026-03-21 18:00 - 19:00 | Dvorana Florentini, Frankopanska ul. 5c, Đakovo, Hrvatska, Croatia (Local Name: Hrvatska)
Predstavljanje romana Mirka Ćurića: Svirači čarobnih frula, održat će se u Đakovu, u Dvorani Florentini 21. ožujka 2026., u 18:00 sati prigodom obilježavanja 200. obljetnice smrti skladatelja i pjevača, regens choria đakovačke katedrale Jakoba Haibela (20. srpnja 1762. Graz – 24. ožujka 1826. Đakovo ). Program sa svim sudionicima je u privitku.
Roman ‘Svirači čarobnih frula’ autora Mirka Ćurića proglašen je najboljim rukopisom na ‘Književnom natječaju Knez Trpimir – Natječaj za najbolji neobjavljeni hrvatski povijesni roman’ koji je Gradska knjižnica Kaštela raspisala po osmi put s ciljem poticanja književnog stvaralaštva na temu hrvatske povijesti. Jedan od članova Povjerenstva za dodjelu Nagrade, Hrvoje Hitrec, zapisao je o romanu: “Više ili manje mnogima nepoznata sveza Beča i Đakova u liku skladatelja Jakoba Haibela početkom 19. stoljeća podloga je romana Svirači čarobnih frula, s podnaslovom koji pojašnjava da je riječ o povijesnom ljubavno-glazbenom proznom djelu. Roman Svirači čarobnih frula intrigantan je i poradi činjenice da je Jakob Haibel, skladatelj i tenor, jedan od onih koji su u Mozartovo doba plijenili pozornost glazbene javnosti, bio oženjen Sofijom, sestrom Mozartove žene Constanze, što autor obilno koristi na način da je u mnogim dijelovima romana genijalni austrijski skladatelj ustvari protagonist, osobito u sjajnim opisima živahnoga glazbenog života u Beču svršetkom 18. stoljeća, kazališta i kazališnih družina, zabavišta s brojnim publikom. Bilo je to Mozartovo doba, koje je završilo ubrzo nakon Amadeusove smrti, a gotovo posve utihnulo u godinama Napoleonovih osvajanja.
Jakob Haibel, skladatelj i tenor, nadareni sin suknara, bio je oženjen boležljivom ženom, s djecom koja su rano umirala, a ljubovao je sa Sofijom Weber. Nedugo nakon što je postao udovac, Sofiju je učinio svojom novom suprugom. Vjenčali su se u Đakovu.
Naime, kada je zamro glazbeni životu u Beču, mnogi su glazbenici potražili posao na „periferiji“ Monarhije. Jedan od takvih bio je i Jakob, koji je došao zajedno sa Sofijom u Đakovo, gdje je tada stolovao biskup Mandić, ljubitelj glazbe. Haibel je ondje
postao katedralnim zborovođom, skladao crkvenu glazbu, a naposljetku i rekvijem u počast biskupu Mandiću. Autor se vješto služi dokumentima iz toga doba, pismima koja svjedoče o burnoj vezi Mozarta i Constanze, ulazeći duboko u njihov odnos već od prvih susreta pa do potresnoga opisa Mozartove smrti, baš kao što vrlo slikovito, nadahnuto i proučeno opisuje ozračje u kojemu su djelovali Amadeus, Haibel i brojni drugi skladatelji.
S posebnim osjećajem, autor prikazuje Đakovo onoga doba, mirnu slavonsku oazu koja prima došljake, Đakovo koje već tada postaje privlačnim kulturnim središtem.
U svemu, hrvatska je književnost na dobitku – pojavio se povijesni roman vrlo netipičan, originalan, s protagonistima koji nisu kraljevi i knezovi hrvatski, nego kraljevi i knezovi glazbe u srednjoj Europi svršetkom 18. i početkom 19. stoljeća, od kojih je jedan dugo vremena djelovao i u Hrvatskoj.”
(Hrvoje Hitrec, izvadak iz recenzije rukopisa Svirači čarobnih frula)

Uprizorenje Pasije ispred đakovačke katedrale
2026-03-22 15:00 - 17:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
U nedjelju, 22. ožujka 2026. godine, s početkom u 15 sati, na Strossmayerovom trgu ispred katedrale sv. Petra u Đakovu uprizorit će se Pasija – Muka i smrt Isusa Krista, snažno i dojmljivo scensko prikazanje posljednjih trenutaka Kristova zemaljskog života. Ovu jedinstvenu korizmenu pobožnost donosi Udruga „Stepinčeva oaza mira“ iz Zaprešića, koja već dugi niz godina diljem Hrvatske uprizoruje biblijske prizore kako bi vjernicima približila otajstvo Kristove muke i žrtve.
U izvedbi sudjeluje sedamdesetak sudionika – statista, glumaca i tehničke ekipe, članova udruge i njihovih suradnika. Riječ je o projektu koji se priprema s velikom predanošću: sudionici se tjednima unaprijed okupljaju na probama, uvježbavaju pokrete, tekst i scenske prizore, ali se istodobno i duhovno pripremaju kroz molitvu kako bi gledateljima što autentičnije prenijeli snagu Kristove žrtve.
Predstava vodi publiku kroz najdramatičnije trenutke Isusova života: od Posljednje večere i molitve u Getsemanskom vrtu, preko izdaje i suđenja, pa sve do Križnog puta i raspeća. Posebno dojmljiv dio uprizorenja jest scena razapinjanja na visokim križevima, kojom se snažno dočarava težina Kristove patnje i poruka njegove ljubavi prema čovjeku.
Udruga „Stepinčeva oaza mira“ djeluje od 2008. godine, a osnovana je s ciljem promicanja kršćanskih vrijednosti – ljubavi, dobrote i mira – nadahnutih primjerom blaženog Alojzija Stepinca. Tijekom godina postali su prepoznatljivi po velikim scenskim projektima poput uprizorenja Muke Kristove i Živih jaslica, koje redovito okupljaju velik broj sudionika i gledatelja.
Njihova uprizorenja već se više od petnaest godina izvode u brojnim hrvatskim gradovima, gdje publika svake korizme ima priliku doživjeti snažno svjedočanstvo vjere kroz spoj kazališta, molitve i zajedništva.
Dolazak ove pasije u Đakovo predstavlja poseban duhovni događaj u korizmenom vremenu – prigodu za sabranost, promišljanje i dublje razumijevanje Kristove muke, koju je, prema kršćanskom vjerovanju, podnio za spasenje svakoga čovjeka.
Foto: Moje Đakovo

Predavanje - „U prostoru između – podrška i rast“
2026-03-24 18:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Predavanje „U prostoru između – podrška i rast“ bavi se ljudskom potrebom za osloncem – kako onim koji dobivamo od drugih, tako i onim koji postupno gradimo u sebi. Govorit će se o trenucima zastoja, osjećaju izgubljenosti i blokade te o tome kako takva iskustva možemo razumjeti kao prirodan dio psihološkog razvoja, a ne kao osobni neuspjeh. Predavanje otvara prostor za razumijevanje zašto je traženje podrške često teško te kako razvijati unutarnju stabilnost i otpornost. Namijenjeno je široj populaciji, roditeljima i svima koji su zainteresirani za mentalno zdravlje i odnose.

Webinar "Obiteljske večeri"
2026-03-25 19:00 - 21:00 | Hrvatska
Sedmo on-line predavanje „Obiteljske večeri“ koje organiziraju Savjetovališta Đakovačko-osječke nadbiskupije, Hrvatsko društvo bračnih i obiteljskih savjetovatelja, Institut za novu evangelizaciju Sveti Ivan Pavao II. i Povjerenstvo za brak i obitelj osječkih dekanata održat će se 25. ožujka u 19 sati putem ZOOM platforme
U sedmom susretu ciklusa pozornost se usmjerava na izazove suvremenog roditeljstva i sve češći fenomen popustljivog odgoja. Predavanje pod naslovom „Epidemija popustljivog odgoja“ održat će Matej Čuljak, psiholog i psihoterapeut.
U okviru predavanja bit će riječi o obilježjima popustljivog odgojnog stila, njegovim uzrocima i posljedicama za djecu i obiteljske odnose. Poseban naglasak bit će stavljen na funkcioniranje bračnog para unutar takvog odgojnog obrasca te na važnost zajedničkog i usklađenog roditeljskog djelovanja.
Prijaviti se i registrirati za sudjelovanje moguće je putem sljedeće poveznice:
https://us06web.zoom.us/meeting/register/nNaE33l3QmqfvtDax5M-1w
Sudjelovanje je besplatno, a predavanje je namijenjeno roditeljima, bračnim parovima, stručnjacima i svima koji žele dublje razumjeti dinamiku suvremenog odgoja te promišljati o zdravim granicama, odgovornosti i zajedničkom roditeljstvu.

Predstava Hrvatske gimnazije iz Budimpešte u Đakovu - "Vremeplov - Tragovima prvog hrvatskog kralja"
2026-03-27 18:00 - 19:00 | Katolički bogoslovni fakultet u Đakovu, Katolički bogoslovni fakultet u Đakovu, Đakovo, Hrvatska, 31400, Croatia (Local Name: Hrvatska)
Predstava „Vremeplov – tragovima prvoga hrvatskoga kralja“, će se održati 27. ožujka 2026. u 18:00 sati na Katoličkom bogoslovnom fakultetu u Đakovu u Dvorani biskupa Mandića, u izvedbi HOŠIG-ove literarne i plesne pozornice.
Ova scenska predstava vodi nas kroz ključne trenutke iz ranosrednjovjekovne hrvatske povijesti, oživljavajući likove poput kralja Tomislava, kralja Zvonimira i kraljice Jelene te približavajući duh vremena prvih hrvatskih vladara. u predstavi glume učenici Hrvatske gimnazije iz Budimpešte, uz pomoć svojih nastavnika i nastavnica.
U sklopu programa će ravnateljica HOŠIG-a, Anna Gojtan, predstaviti HOŠIG – Hrvatski vrtić, osnovna škola, gimnazija i đački dom u Budimpešti čiji učenici izvode ovu predstavu.
Ovaj program je nastavak dugogodišnje uspješne suradnje Srednje strukovne škola Antuna Horbata iz Đakova i HOŠIG-a iz Budimpešte. Pokrovitelji događanja su Središnji državni ured za Hrvate izvan Republike Hrvatske, Osječko-baranjska županija i Grad Đakovo.

Uskrs na Državnoj ergeli Đakovo
2026-04-01 09:00 - 13:00 | Državna ergela Đakovo, Državna ergela Đakovo, Đakovo, Hrvatska, 31400, Croatia (Local Name: Hrvatska)
Državna ergela Đakovo i Lipik i ove godine organizira prigodan uskrsni program za posjetitelje svih uzrasta. U srijedu, 1. travnja 2026. godine, od 9:00 do 13:00 sati, posjetitelje očekuje raznovrstan sadržaj ispunjen zabavom, druženjem i uskrsnim ugođajem.
Najmlađi će moći sudjelovati u kreativnim radionicama i oslikavanju lica, dok će ljubitelji konja uživati u konjičkoj predstavi uz glazbu te vožnji fijakerom na hipodromu. Posebno iznenađenje za djecu bit će mađioničar Josip, uz zabavne likove zeko i pile koji će dodatno obogatiti uskrsnu atmosferu.
Uz program za djecu i obitelji, posjetitelji će moći razgledati i ponudu OPG-ova i domaćih proizvoda, kao i obići pastuharnu uz stručno vodstvo. U ponudi će se naći i razni suveniri.
Sudjelovanje u programu je besplatno, a organizatori pozivaju sve posjetitelje da provedu prijepodne u ugodnom ambijentu ergele.
Foto: Grad Đakovo

Misa večere Gospodnje u Đakovu
2026-04-02 18:30 - 20:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliki četvrtak, 2. travnja đakovačko-osječki pomoćni biskup Ivan Ćurić predvodit će u 18:30 u đakovačkoj katedrali Misu večere Gospodnje kojom započinje Vazmeno trodnevlje.
Foto: Moje Đakovo

Misa večere Gospodnje u Župi Dobrog Pastira
2026-04-02 19:00 - 20:30 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
Misa Večere Gospodnje je u 19 sati. Poslije mise je prijenos Otajstva u kapelu svetog Antuna, a nakon toga biti će Getsemanska ura.
Foto: Moje Đakovo

Veliki petak u Župi Dobrog Pastira
2026-04-03 09:00 - 21:00 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
Ujutro, u 9 sati, molit će se križni put u župnoj crkvi. Toga dana nema svete mise nego su obredi Velikog petka u 19 sati. Obredi se sastoje od pjevanja Muke po Ivanu, klanjanje Križu i pričest. Na veliki petak je strogi post i nemrs. Za kršćane je to dan žalosti i toga dana ne priliči ništa slaviti niti izlaziti u grad kao nekim drugim vikendom. U 15 sati počinje devetnica Božjem milosrđu koja se moli svakoga dana u 15 sati u kapeli sv. Antuna.
Foto: Moje Đakovo

Veliki petak u đakovačkoj prvostolnici
2026-04-03 17:00 - 18:30 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliki petak, 3. travnja obrede Velikog petka u đakovačkoj katedrali u 17 sati predvodit će župnik Župe Svih svetih vlč. Alojz Kovaček.
Foto: Moje Đakovo

Uskrsni gastro fest
2026-04-04 09:00 - 15:00 | Đakovo, Đakovo, Đakovo, Hrvatska, 31400, Croatia (Local Name: Hrvatska)
Slavonija je najljepša kada miriše na blagdane. Upravo u ozračju tradicije, gostoprimstva i bogate baštine, Đakovo i ove godine dočekuje Uskrs uz manifestaciju koja slavi ono najbolje što naš kraj nudi.
Grad Đakovo i Turistička zajednica Grada Đakova, u suradnji sa Srednjom strukovnom školom Antuna Horvata i Udrugom Kreativa za kulturu, organiziraju Uskrsni gastro fest u subotu, 4. travnja, na gradskom korzu.
Ovaj omiljeni eno-gastro događaj prilika je da obiteljska poljoprivredna gospodarstva, obrtnici, udruge i domaće radinosti predstave i ponude bogatstvo slavonsko-baranjske trpeze – tradicijska korizmena i uskrsna jela, domaća vina i rakije, rukotvorine, suvenire i proizvode koji čuvaju duh našega kraja.
Uskrsni gastro fest nije samo mjesto kušanja i kupovine, već i prostor susreta, stvaranja i radosti. Program je obogaćen radionicom izrade čokoladnih uskrsnih jaja u kući Reichsmann, kao i posebnim sadržajima za najmlađe – druženjem uz žive zečeve i veselom potragom za pisanicama.
PROGRAM:
9:00 – 13:00 – Izložba i prodaja proizvoda – Ulica pape Ivana Pavla II. (Korzo)
10:00 – 12:00 – Radionica „Čokoladna uskrsna jaja“ – izrada čokoladnih jaja pod vodstvom Srednje strukovne škole Antuna Horvata – kuća Reichsmann
Udruga „Kreativa za kulturu” – prostor na ulazu u Strossmayerov perivoj
10:00 – Prijave za potragu, druženje sa živim zečevima i animacijski program
11:00 – Uskrsna potraga
Organizatori: Grad Đakovo, Turistička zajednica grada Đakova
Partneri: Srednja strukovna škola Antuna Horvata Đakovo, Udruga „Kreativa za kulturu” Đakovo
Foto: Univerzal

Velika Subota u Župi Dobrog Pastira
2026-04-04 18:00 - 22:00 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
Vazmeno bdijenje je u 20 sati. Za službu svjetla treba ponijeti svijeću. Blagoslov jela je na veliku subotu u 18 sati (bez mise!) i na Uskrs uz misu u 7 sati. U Pisku je blagoslov jela na veliku subotu u 17 sati.
Foto: Moje Đakovo

Vazmeno bdjenje u đakovačkoj prvostolnici
2026-04-04 20:00 - 21:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na Veliku subotu, 4. travnja obrede Vazmenog bdjenja u đakovačkoj katedrali u 20 sati predvodit će kancelar Đakovačko-osječke nadbiskupije, vlč. mr. Dario Hrga.
Foto: Moje Đakovo

Uskrs u Župi Dobrog Pastira
2026-04-05 | Crkva Dobrog Pastira, Crkva Dobrog Pastira, Đakovo, Hrvatska, 31400, Croatia (Local Name: Hrvatska)
Mise su u 7:00, 9:00, 10:30 i 19:00 sati.
Foto: Moje Đakovo

Uskrs u đakovačkoj prvostolnici
2026-04-05 07:00 - 20:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Na svetkovinu Uskrsa, u nedjelju 5. travnja đakovačko-osječki nadbiskup Đuro Hranić predvodit će središnje euharistijsko slavlje u đakovačkoj katedrali u 10:30. Ostala misna slavlja su u 7, 9 i 18:30.
Foto: Moje Đakovo

Edukacija - Alzheimerova bolest i bolest demencije kroz prizmu ljudskih prava
2026-04-07 11:30 - 12:30 | Udruga za psiho-socijalne potrebe Amadea, Amadea Udruga za psiho socijalne potrebe, Đakovo, Hrvatska, 31400, Croatia (Local Name: Hrvatska)
Edukacija se provodi u organizaciji Udruge za podršku žrtvama i svjedocima / Ured Osijek u okviru projekta “RE(aktivacija) starijih osoba ll.!” koji je financiran sredstvima Ministarstva rada, mirovinskoga sustava, obitelji i socijalne politike.
Predavačica je Silvija Dološić Groznica, univ.spec.iur.
Prijave su moguće do 3. travnja na osijek@pzs.hr, 031 779 419, amadea.dj@gmail.com, 031 814 920 i 098 9631 896.
Broj mjesta je ograničen.

Predavanje - "Prehrana osoba starije životne dobi - humus"
2026-04-08 10:00 - 11:30 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)
Prehrana osoba starije životne dobi treba biti usklađena s osnovnim načelima zdrave prehrane, energetskim potrebama i razinom tjelesne aktivnosti. Kada se tome pridoda kreativna priprema zdravih jela, osobito u društvu dragih ljudi, mogućnosti su zaista brojne.
Humus je namaz od slanutka – ali što je zapravo slanutak? Kako se priprema humus? I zašto humus nije isto što i pašteta?
Odgovore na ova i druga pitanja možete saznati 8. travnja 2026. godine u Gradskoj knjižnici i čitaonici Đakovo, u suradnji s Matica Umirovljenika Đakovo, na radionici iz programa Aktivne godine. Predavanje, uz radionicu i degustaciju, održat će profesorica Dubravka Scharmitzer s početkom u 10:00 sati.
Program Aktivne godine održava se uz potporu Ministarstvo kulture i medija Republike Hrvatske.

Predstavljanje knjige "Nova imigracija"
2026-04-08 19:00 - 20:00 | Gradska knjižnica i čitaonica Đakovo (privremeni prostor), Ul. bana Josipa Jelačića 30, Đakovo, Hrvatska, 31400, Croatia (Local Name: Hrvatska)

Nadbiskupijski susret slijepih i slabovidnih osoba
2026-04-11 09:00 - 15:00 | Katedrala svetog Petra u Đakovu, Katedrala sv. Petar, Đakovo, Hrvatska, 31400, Croatia (Local Name: Hrvatska)
Nadbiskupijski susret slijepih i slabovidnih osoba održat će se u subotu, 11. travnja 2026. godine u đakovačkoj katedrali i u Sinodskoj dvorani Središnje nadbiskupijske i fakultetske knjižnice u Đakovu (Petra Preradovića 17).
Na susret su pozvani članovi svih udruga koje brinu za slijepe i slabovidne osobe na području Đakovačko-osječke nadbiskupije kao i sve osobe s oštećenim vidom.
Susret započinje u 9.15 okupljanjem ispred katedrale. U 9 i 30 je pobožnost krunice Božjem milosrđu, u 10 sati euharistijsko slavlje koje predvodi preč. Krešimir Šaf, ivankovački župnik i dekan.
U 11.15 u Sinodskoj dvorani je predavanje Jer dragocjen si u mojim očima, vrijedan si, i ja te ljubim (Iz 43,4). Susret završava domjenkom i druženjem uz tamburice TS „Podrumski bećari“.
Sudjelovanje na susretu potrebno je prijaviti do srijede, 8. travnja na adresu: Pastoralni centar, Strossmayerov trg 6, 31400 Đakovo; tel. 031/802 227; e-mail: pastoralni.centar@djos.hr .
Foto: Moje Đakovo

Uskrsni turnir u kuglanju za žene
2026-04-11 15:00 - 18:00 | Kuglana Fortuna, Kuglana Fortuna, Đakovo, Hrvatska, 31400, Croatia (Local Name: Hrvatska)
Ženska Inicijativa HNS – a Đakovo organizira turnir u kuglanju, 11. 04. 2026.godine (subota), pod nazivom “Uskrsni turnir” (dvadeset i šesti po redu) na kuglani “Fortuna” Đakovo.
Ako ste zainteresirani za turnir prijavite ekipu ili više ekipa, te izrazite želju u kojem terminu vam odgovara natjecanje (od 15,00 – 18,00 sati).
Ekipa treba brojiti 6 igračica, baca se narodnim načinom a kotizacija po igračici iznosi 5 €.
Turnir je humanitarnog karaktera.
Proglašenje pobjednika, dodjela pehara, medalja i diploma bit će u 19,00 sati na kuglani “Fortuna” Đakovo
Prijave možete uputiti na broj: 091-762-6119
Foto: ilustracija/Pixnio
